มหาวิทยาลัยการกีฬาแห่งชาติ วิทยาเขตเชียงใหม่

มหาวิทยาลัยการกีฬาแห่งชาติ วิทยาเขตเชียงใหม่ หรือ วิทยาลัยพลศึกษาเชียงใหม่ เป็นวิทยาเขตในสังกัดมหาวิทยาลัยการกีฬาแห่งชาติ กระทรวงการท่องเที่ยวและกีฬา ก่อตั้งขึ้นเมื่อปี พ.ศ. 2513 ในชื่อ "วิทยาลัยพลศึกษาเชียงใหม่" เป็นวิทยาลัยพลศึกษาแห่งแรกของประเทศไทย

 ประวัติ 
วิทยาลัยพลศึกษาเชียงใหม่ ก่อตั้งเมื่อวันที่ 17 กันยายน พ.ศ. 2513วันคล้ายวันสถาปนาวิทยาลัยพลศึกษาจังหวัดเชียงใหม่เปลี่ยนผ่านสู่มหาวิทยาลัยการกีฬาแห่งชาติ. มวลชนออนไลน์นิวส์. โดยกรมพลศึกษา กระทรวงศึกษาธิการ ตั้งอยู่ภายในบริเวณสนามกีฬาเทศบาลนครเชียงใหม่ ถนนสนามกีฬา ตำบลศรีภูมิ อำเภอเมืองเชียงใหม่ จังหวัดเชียงใหม่ เป็นวิทยาลัยพลศึกษาในส่วนภูมิภาคแห่งแรกของประเทศไทยประวัติ. มหาวิทยาลัยการกีฬาแห่งชาติ วิทยาเขตเชียงใหม่.

เมื่อกระทรวงศึกษาธิการมีนโยบายบรรจุข้าราชการครูจากผู้ที่มีวุฒิการศึกษาระดับปริญญาตรี กรมพลศึกษายกฐานะวิทยาลัยพลศึกษาให้สามารถเปิดทำการสอนในระดับปริญญาตรี โดยในระยะแรกได้จัดทำโครงการร่วมมือทางวิชาการกับกรมการฝึกหัดครู เป็นสถาบันสมทบของวิทยาลัยครู เพื่อเปิดสอนระดับปริญญาตรีหลักสูตรต่อเนื่อง ตั้งแต่ปีการศึกษา 2531 และได้มีการร่างพระราชบัญญัติเพื่อยกฐานะวิทยาลัยพลศึกษาขึ้นเป็นสถาบันการศึกษาระดับปริญญา ในปี พ.ศ. 2538 และใช้ชื่อ “ร่างพระราชบัญญัติสถาบันกาญจนมงคล พ.ศ. …”

จนกระทั่งในปี พ.ศ. 2548 ได้มีการประกาศใช้พระราชบัญญัติสถาบันการพลศึกษา ส่งผลให้วิทยาลัยพลศึกษาเชียงใหม่ มีสถานะเป็น "สถาบันการพลศึกษา วิทยาเขตเชียงใหม่"สถาบันการพลศึกษา วิทยาเขตเชียงใหม่ เปิดรับสมัครและสอบคัดเลือกบุคคลเข้าศึกษาต่อระดับปริญญาตรี . เชียงใหม่นิวส์. ต่อมาในปี พ.ศ. 2559 ได้มีการสำรวจพื้นที่สำหรับการจัดการศึกษาเพิ่มเติมในอำเภอดอยหล่อ จังหวัดเชียงใหม่สถาบันการพลศึกษา 4 แห่ง ในภาคเหนือ เดินหน้าเต็มที่ในการจัดตั้งมหาวิทยาลัยการกีฬาแห่งชาติ . เชียงใหม่นิวส์.

ในปี พ.ศ. 2562 สถาบันการพลศึกษาเปลี่ยนแปลงสภาพองค์กรเป็นมหาเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562 จึงเปลี่ยนสถานะเป็น "มหาวิทยาลัยการกีฬาแห่งชาติ วิทยาเขตเชียงใหม่" ดังเช่นปัจจุบัน

 การจัดการศึกษา 
วิทยาเขตเชียงใหม่ จัดการศึกษาระดับปริญญาตรีและบัณฑิตศึกษา จำนวน 8 สาขาวิชา ปัจจุบันมีจำนวนนักศึกษาทั้งสิ้น 1,160 คน บุคลากรจำนวน 152 คน

 คณะ 
ระดับปริญญาตรี จัดการศึกษาใน 3 คณะ ได้แก่
 คณะศึกษาศาสตร์
 คณะวิทยาศาสตร์การกีฬาและสุขภาพ
 คณะศิลปศาสตร์

ระดับปริญญาโท จัดการศึกษาในหลักสูตรศึกษาศาสตรมหาบัณฑิต สาขาพลศึกษาและกีฬา

ระดับปริญญาเอก จัดการศึกษาในหลักสูตรปรัชญาดุษฎีบัณฑิต สาขาพลศึกษาและกีฬา

 การพระราชทานปริญญาบัตร 
สถาบันการพลศึกษา ได้รับพระมหากรุณาธิคุณจากพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของสถาบันการพลศึกษา ครั้งแรก (ประจำปีการศึกษา 2548–2551) เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร พระราชวังดุสิต ลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร

 อ้างอิง 

หมวดหมู่:มหาวิทยาลัยการกีฬาแห่งชาติ
การกีฬาแห่งชาติ
หมวดหมู่:สถานศึกษาในอำเภอเมืองเชียงใหม่